Legal Document

Category: 17

Text:
3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 478 της 31/31 Μαΐου 1965 (ΦΕΚ Α΄ 105) Περί συγχωνεύσεως και διατηρήσεως των παρά τω Ταμείω Προνοίας Αξιωματικών Εμπορικού Ναυτικού Επιτροπών. Έχοντες υπ’ όψιν: 1.Τας διατάξεις του άρθρ. 5 του Ν.Δ. 4352/64 «περί διατάξεων αφορωσών τους δημοσίους υπαλλήλους, ως και περί καταργήσεως συμβουλίων, Επιτροπών των Δημοσίων Υπηρεσιών κλπ.» (ΦΕΚ 135 Α΄), ως τούτο ετροποποιήθη υπό του άρθρ. 22 Ν.Δ. 4373/64 (ΦΕΚ 170 Α΄/1964) και άρθρ. 14 Ν.Δ. 4459/65 (ΦΕΚ 35 Α΄/65). 2.Τας διατάξεις των άρθρ. 9 παρ. 1 και 11 παρ. 2 του Ν.Δ. 3736/57 «περί Ταμείου Προνοίας Αξιωματικών Εμπορικού Ναυτικού» (ΦΕΚ 168 Α΄/1957). 3.Το άρθρ. 2 Νόμ. 3141/55 (ΦΕΚ 43 Α΄/1955) «περί συστάσεως παρά τω Υ .Ε.Ν. Συμβουλίου Εμπορικού Ναυτικού. 4.Την υπ’ αριθ. 8/14.5.65 γνωμοδότησιν του Σ.Ε.Ν. 5.Την υπ’ αριθ. 561/65 γνωμοδότησιν του Συμβουλίου Επικρατείας, προτάσει του Προέδρου της Κυβερνήσεως και των Υπουργών Συντονισμού, Οικονομικών και Εμπορικής Ναυτιλίας, απεφασίσαμεν και διατάσσομεν: Άρθρον μόνον.-Αι κάτωθι Επιτροπαί λειτουργούσαι εις το Τ.Π.Α.Ε.Ν. δια την εν γένει εύρυθμον και κανονικήν διεξαγωγήν της υπηρεσίας του, συγχωνεύονται και διατηρούνται ως ακολούθως: Α΄.Συγχωνεύεται η Επιτροπή Παραλαβής και Παραδόσεως Μισθίων (άρθρ. 11 παρ. 2 Ν.Δ. 3736/57) και η Επιτροπή Παρακολουθήσεως και Εποπτείας Ακινήτων (άρθρ. 11 παρ. 2 Ν.Δ. 3736/1957) εις μίαν επονομαζομένην Επιτροπήν Παραλαβής – Παραδόσεως Μισθίων και Παρακολουθήσεως και Εποπτείας Ακινήτων, υπό την ως έπεται σύνθεσιν: 1)Εξ ενός κατωτέρου Αξιωματικού Λιμενικού Σώματος. 2)Εξ ενός μέλους του Δ. Συμβουλίου του Ν.Α.Τ. 3) Εξ ενός υπαλλήλου του Ν.Α.Τ. Β΄.Διατηρείται η Διαχειριστική Επιτροπή Τ.Π.Α.Ε.Ν. (άρθρ. 17 παρ. 1 Ν.Δ. 3736/57). Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.